Diari Oficial de la Generalitat Valenciana


Sumari del DOGV 3883, del 22-11-2000 (2000/9175)

Informació pública del programa d'actuació aïllada sobre l'àmbit de les parcel·les cadastrals situades al carrer de la Taula de Canvis i de Caixers de València.
----------------------------------------------------------------------------------------------------------------------------------------------------------------

### Dades del document

Número de DOGV
:   3883

Data del DOGV
:   22-11-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/9175


Organisme emissor
:   Promociones Cosmedival, SL

Tipus de document
:   Anunci

Informació pública del programa d'actuació aïllada sobre l'àmbit de les parcel·les cadastrals situades al carrer de la Taula de Canvis i de Caixers de València. [2000/Q9175]
  
La mercantil Promociones Cosmedival, SL, ha formulat un programa d'actuació aïllada sobre l'àmbit de les parcel·les cadastrals situades al carrer de la Taula de Canvis i de Caixers de València, a l'empara del que s'estableix en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.394, de 24 de novembre de 1994), que inclou el programa d'actuació, l'avantprojecte d'urbanització, l'avantprojecte d'edificació i el projecte de reparcel·lació forçosa. Tots aquests documents acompanyats dels plans corresponents.
  
En aplicació de l'article 48 de la llei es fa constar que l'objecte d'aquest el constitueix l'execució de les obres d'urbanització, edificació i el projecte de reparcel·lació forçosa de la unitat d'execució del pla especial de protecció i reforma interior del Mercat de València, en el qual estan incloses les parcel·les cadastrals 5529403 i 5529404, situades al carrer de la Taula de Canvis i al carrer de Caixers, de València.
  
La notaria en què estan protocol·litzats els documents que comprén és la del senyor Carlos Pascual de Miguel, situada a València, carrer de Correus, número 12 (46134). L'exemplar dipositat davant l'ajuntament es va presentar en data 23 d'octubre de 2000. En aplicació del que s'estableix en l'article 48.1.c, en relació amb l'article 46.3, ambdós de la llei a què es fa referència, és procedent sotmetre el programa esmentat amb la documentació annexa a informació pública pel termini de 20 dies hàbils comptadors des de l'endemà de la publicació d'aquest anunci en el Diari Oficial de la Generalitat Valenciana.
  
Durant aquest termini qualsevol persona podrà comparéixer a la notaria expressada el dia hàbil, i entre les 10.00 i les 14.00 hores, per a obtenir una còpia de l'acta de protocol·lització dels documents esmentats o sol·licitar que se li hi exhibisca. Així mateix, es fa constar la possibilitat de consultar a l'Ajuntament de València les actuacions derivades de la documentació dipositada en aquest i de presentar davant d'aquest, per a incorporar-les-hi, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives. La documentació i l'expedient administratiu es podrà consultar al Servei de Gestió Urbanística de l'Ajuntament de València, avinguda d'Aragó, 47, quarta planta, els dies hàbils des de les 10.00 fins a les 14.00 hores. Les al·legacions que si escau es formulen, es presentaran davant l'Ajuntament de València, adreçades al Servei de Gestió Urbanística (4.ª planta).
  
Si durant l'exposició al públic d'aquesta iniciativa del programa esmentat per a l'actuació aïllada, alguna persona haguera iniciat una segona exposició d'una altra, en competència amb aquella, procedirà, amb la sol·licitud prèvia, la pròrroga de terminis regulada en l'article 46.4 de la Llei Reguladora de l'Activitat Urbanística. Així mateix, mitjançant aquest edicte, segons el que s'estableix en el paràgraf 2 de l'article 48, en relació amb l'article 46, paràgrafs quart i cinqué, de la Llei 6/1994 esmentada, es fa saber a les persones interessades, que el termini de cinc dies hàbils per a presentar les proposicions juridicoeconòmiques, comença el dia següent hàbil a la finalització del termini de 20 dies anteriorment indicat. Durant aquest termini podran formular-se les proposicions a què es fa referència a l'Oficina de Contractació de l'Ajuntament de València, plaça de l'Ajuntament, segona planta, en horari de 09.00 a 14.00 hores. Una vegada finalitzat aquest segon termini, el següent dia hàbil, tret de si és dissabte, en aquest cas s'haurà d'entendre el dia hàbil immediatament posterior, tindrà lloc l'acte d'obertura de pliques a la sala de contractació de l'Ajuntament de València.